31. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 182 της 16 Φεβρ. /1 Μαρτ. 1977 (ΦΕΚ Α΄ 62) Περί βαθμολογικής ανυψώσεως των θέσεων του ΜΕ6 Κλάδου Τηλεφωνητών του Εθνικού Μετσοβίου Πολυτεχνείου. Άρθρον μόνον. -Αι επί βαθμοίς 10ω-7ω θέσεις του ΜΕ6 Κλάδου Τηλεφωνητών του Εθνικού Μετσοβίου Πολυτεχνείου, αίτινες συνεστήθησαν δια του Β.Δ. 1032/1966 (ΦΕΚ 279 Α΄), εξελίσσονται μέχρι και του 6ου βαθμού. 32. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ,  ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 25152 της 15/16 Ιουν. 1977 (ΦΕΚ Β΄ 558) (Διόρθ. Ημαρτ. εν ΦΕΚ Β΄ 769/13 Αυγ.  1977). Περί προωθήσεως θέσεων των Κλάδων ΜΕ και ΣΕ του Εθνικού Μετσοβίου Πολυτεχνείου. Αι κατά την δημοσίευσιν του Ν. 434/1976 υφιστάμεναι θέσεις των Κλάδων ΜΕ1 Διοικητικού και ΣΕ1 Επιστασίας του Εθνικού Μετσοβίου Πολυτεχνείου, προβλεπόμεναι υπό της υπ’ αριθ. 92364/1973 (ΦΕΚ 414 τ. Β΄) αποφάσεως του Υπουργού Εθνικής Παιδείας και Θρησκευμάτων και των Προεδρικών Διαταγμάτων 373/1975 (ΦΕΚ 116 τ. Α) και 678/1975 (ΦΕΚ 220 τ. Α΄) προωθούνται: α)Έξ (6) θέσεις του κλάδου ΜΕ1 Διοικητικού εις τους βαθμούς 5ον-4ον επί αντιστοίχω μειώσει των επί βαθμοίς 10ω-6ω υφισταμένων τοιούτων. β)Δέκα (10) θέσεις του κλάδου ΣΕ1 Επιστασίας εις τον 7ον βαθμόν επί αντιστοίχω μειώσει των επί βαθμοίς 12ω-8ω υφισταμένων τοιούτων: Ούτω αι θέσεις των ανωτέρω κλάδων διαρθρούνται ως ακολούθως: Κλάδος ΜΕ1 Διοικητικός: Δέκα πέντε (15) θέσεις επί βαθμοίς 5ω-4ω. Ογδοήκοντα οκτώ, (88) θέσεις επί βαθμοίς 10ω-6ω. Κλάδος ΣΕ1 Επιστασίας: Δέκα (10) θέσεις επί βαθμώ 7ω. Πεντήκοντα τέσσαρες (54) θέσεις επί βαθμοίς 12ω8ω. Η παρούσα δημοσιευθήτω δια της Εφημερίδος της Κυβερνήσεως. 